बिहार-झारखंड केंद्रित हिंदी न्यूज और समसामयिक मामलों के चैनल मौर्य टीवी की 38 प्रतिशत हिस्सेदारी जी मीडिया ने काफी पहले खरीद लिया था लेकिन अब पूरी हिस्सेदारी खरीद करके जी मीडिया यानि ज़ी मीडिया कॉरपोरेशन लिमिटेड (ज़ेडएमसीएल) मौर्य टीवी का पूरी तरह मालिक बन गया है. मौर्य टीवी प्राइवेट लिमिटेड को कुल 7.79 करोड़ रुपए में खरीदा है. अधिग्रहण की मामूली रकम को देखते हुए कई तरह के कयास लगाए जा रहे हैं. कुछ लोग कह रहे हैं कि यह मजबूरी में की गई बिक्री लगती है. वहीं कुछ अन्य का कहना है कि काफी कुछ पैसा ब्लैक में भी लिया दिया गया हो सकता है.